Koroona levik maailmas

Koroonapandeemia on kiiresti leviva koroonaviiruse SARS-CoV-2 tekitatud haiguse koroona (COVID-19) puhang, mis sai alguse 2019. aasta sügisel Hiinas Wuhanis ning mille Maailma Terviseorganisatsioon liigitas 2020. aasta 11. märtsil pandeemiaks. Pandeemia on ülemaailmse levikuga ning 2021. aasta jaanuaris oli tuvastatud üle saja miljoni nakkusjuhu. Sama aasta lõpuks polnud koroonajuhtudest teateid ainult Põhja-Koreast, Türkmenistanist, Naurust ja Tuvalust, kuigi kahe esimese riigi puhul kahtlustati laialdast haiguse levikut. 2022. aastal kinnitasid oma esimesed juhtumid ka Põhja-Korea, Nauru ja Tuvalu. 2022. aasta 14. aprillil ületas maailmas tuvastatud nakatumisjuhtude arv 500 miljoni piiri ning haigusse arvati olevat surnud umbes 6,5 miljonit inimest.    Koroonapandeemia levik        Tagantjärele on tuvastatud, et viirus võis hakata levima vahemikus 6. oktoober kuni 11. detsember 2019. 27. detsembril 2019 hospitaliseeriti Prantsusmaal Pariisis kopsupõletikuga patsient, kelle sel ajal võetud proovid osutusid mitu kuud hiljem koroonaviiruse SARS-CoV-2 suhtes testimisel positiivseks. 31. detsembril 2019 teatasid Kesk-Hiinas asuva Wuhani linna terviseametnikud ebatavaliselt suurest hulgast patsientidest, kellel oli diagnoositud kopsupõletik, mille tekke põhjus polnud teada. Võimalikku uut haigust hakati uurima jaanuaris 2020. Esimese 41 haigestunu, kelle RT-PCR ja järgmise põlvkonna sekveneerimine kinnitasid nakatumist, andmete analüüsimisel leiti, et ligi kahel kolmandikul oli seos Huanani mereandide hulgimüügituruga, kus müüdi ka elusloomi. 16. veebruaril 2020 keelas Hiina valitsus ligi 60 miljonil haiguspuhangu epitsentri lähikonnas elaval inimesel kodust lahkumise, isiklike autode kasutamine keelustati määramata ajaks. Mitmemiljonilise elanikkonnaga Wuhani karantiin lõppes 8. aprillil. Viirus oli selleks ajaks levinud aga peaaegu kõigisse maailma riikidesse. 26. veebruaril teatas WHO, et uute juhtude arv on Hiinas vähenenud, kuid Itaalias, Iraanis ja Lõuna-Koreas järsult suurenenud ning uute juhtude arv väljaspool Hiinat on esmakordselt ületanud uute juhtude arvu Hiinas. Üks enam tähelepanu äratanud haiguse levikujuhte oli kruiisilaeval Diamond Princess, mis jäeti karantiini Jaapanis Yokohama sadamas. Algselt viibis laeval 3700 reisijat, neist lubati lahkuda osal, kes täiesti kindlalt ei olnud nakatunud. 17. veebruari seisuga oli kindlalt nakatunuid 355. Ameerika Ühendriigid evakueerisid laevalt üle 400 oma kodaniku, kellest üle 40 olid nakatunud ja jäeti Jaapanisse. Karantiini on ajakirjanduses kritiseeritud, kuna selle tulemusena võis nakatunute arv oluliselt kasvada. 27. märtsi seisuga ületas ametlikult kinnitatud haigusjuhtude arv Ameerika Ühendriikides (85 498) haigusjuhtudee arvu Hiinas (81 340), Itaalia oli haigusjuhtude arvult (80 539) maailmas kolmandal kohal, surmajuhtude arvult haigusjuhtude kohta (8215 ehk 10,2%) aga esimesel kohal. Märtsi viimase päeva lõunaks ületas ametlikult kinnitatud haigusjuhtude arv 800 tuhande piiri, surmajuhtude arv oli lähenemas 40 tuhandele. Aprilli esimese päeva õhtuks oli ametlikult kinnitatud haigusjuhtude arv ületanud 900 tuhande piiri, surmajuhtude arv 45 tuhande piiri. 2. aprilli õhtuks oli ametlikult kinnitatud haigusjuhtumeid 1 000 000, haigusse oli surnud 51 142 inimest, haigusest oli tervenenud üle 200 tuhande inimese. 7. aprilli õhtupoolikuks oli ametlikult kinnitatud aktiivsete haigusjuhtude arv (1 008 748) ületanud miljoni piiri. 15. aprilli hommikuks ületas ametlikult kinnitatud haigusjuhtude arv kahe miljoni piiri, haiguse läbi hukkunuid oli enam kui 130 tuhat. 2020. aasta aprilli lõpuks oli kinnitatud haigusjuhtude arv ületanud 3 miljoni piiri (millest enam kui 1 miljon juhtu oli registreeritud Ameerika Ühendriikides), haiguse läbi oli surnud enam kui 220 tuhat inimest. 10. mail ületas nakatumisjuhtude arv maailmas 4 miljoni piiri, haiguse läbi hukkunuid oli ligi 280 tuhat. 20. mail ületas tuvastatud nakatunute arv 5 miljoni piiri, haiguse läbi oli surnud enam kui 326 tuhat inimest. Maikuu lõpul ületas registreeritud nakatunute arv 6 miljoni piiri, haiguse läbi oli surnud enam kui 369 tuhat inimest. Juuni algul ületas ametlikult kinnitatud nakkusjuhtude arv maailmas 7 miljoni piiri, Ameerika Ühendriikides 2 miljoni piiri; haiguse läbi oli surnud enam kui 400 tuhat inimest. Juuni keskel ületas ametlikult kinnitatud nakkusjuhtude arv maailmas 8 miljoni piiri. Worldometeri andmeil ületas kinnitatud nakkusjuhtude arv maailmas 22. juunil 9 miljoni piiri, haiguse läbi oli surnud enam kui 470 tuhat inimest. 28. juuni seisuga ületas ametlikult kinnitatud nakatunute arv 10 miljoni piiri, haigusse oli surnud ligi pool miljonit inimest; ligikaudu veerand kõigist maailmas registreeritud nakatumis- ja surmajuhtudest oli registreeritud Ameerika Ühendriikides. 3. juulil ületas nakatunute arv maailmas 11 miljoni piiri, haiguse läbi oli surnud üle 520 tuhande inimese; vähem kui nädal aega hiljem, 9. juulil, ületas nakatunute arv maailmas 12 miljoni piiri. Our World in Data andmetel oli 15. juulil maailmas 13,3 miljonit ametlikult kinnitatud nakatunut, haigusse oli surnud 578 319 inimest; sama allika andmetel oli 18. juulil nakatunute arv 14,04 miljonit, haigusse oli surnud 597 148 inimest. Our World in Data andmetel oli 23. juulil maailmas 15,2 miljonit nakatunut ja 623 285 haigusse surnut; 26. juulil ületas nakatunute arv 16 miljoni piiri ja haiguse tõttu oli surnud 645 242 inimest. Our World in Data andmetel ületas kinnitatud nakatumisjuhtude arv maailmas 17 miljoni piiri 30. juulil, koroonasse oli surnud 666 856 inimest; Neli päeva hiljem, 3. augustil, oli nakatunute arv ületanud 18 miljoni piiri, ametlikult kinnitatud surmajuhtude arv oli sama päeva seisuga 689 423; 7. augusti seisuga oli nakatunuid 19,08 miljonit, surmajuhtumeid 714 626. 20 miljoni nakatunu piir ületati 11. augustil, koroonasse oli surnud 731 248 inimest; augusti eelviimaseks päevaks oli nakatunud 25 030 000 inimest, haigusse oli surnud 843 158 inimest. 30 miljoni nakatunu piir ületati 18. septembril, kui haiguse läbi oli surnud enam kui 940 tuhat inimest. Haiguse läbi surnute arv ületas 1 miljoni piiri 29. septembril 2020. 2020. aasta 31. detsembriks oli maailmas nakatunud vähemalt 83,42 miljonit inimest, haiguse läbi oli jätnud elu vähemalt 1,82 miljonit inimest. 2021. aasta 15. jaanuari seisuga oli haiguse läbi surnud vähemalt 2,01 miljonit inimest ja nakatunuid oli vähemalt 93,88 miljonit. 2021. aasta aprilli lõpuks oli tuvastatud üle 150 miljoni nakatunu.  Pikemalt artiklis Koroonapandeemia Eestis Eestis tuvastati esimene haigusjuhtum Tallinnas 2020. aasta 27. veebruari varahommikul (avastati küll 26. veebruari õhtul; nakatunu tuli samal päeval bussiga Riiast Eestisse). Teine haigusjuhtum tuvastati 3. märtsil Tartus ja kolmas 4. märtsil Tallinnas; nakatunud saabusid 29. veebruari lennuga Bergamost Riiga, haigestunud liikusid lennujaamast Eestisse isiklike sõiduvahenditega. Kaitsemeetmete väljatöötamiseks moodustati 27. veebruaril töörühm sotsiaalminister Tanel Kiige juhtimisel. 12. märtsil kuulutati välja eriolukord, mille raames võetud meetmeid aja jooksul karmistati. Eriolukord kestis 17. maini. Esimene koroonasse nakatunu suri Eestis 25. märtsil, see oli 83-aastane Hiiumaalt pärit naine, kes hospitaliseeriti Lääne-Tallinna keskhaiglasse 20. märtsil. Pandeemia algusperioodil 2020. aasta kevadel levis viirus kõige jõudsamalt Saaremaal. Hiljem levis haigestumine rohkem Harju ja Ida-Viru maakonnas. Nakatumise näitajad hakkasid enam tõusma 2020. aasta teises pooles ning eriti 2021. aasta algul. 2021. aasta märtsi alguseks tõusis Eesti nakatumisnäitaja üle tuhande ning kuu keskpaigaks oli Eesti uute nakatunute suhtarvult maailmas esimene. Sama kuu lõpuks oli haiglaravil üle 700 patsiendi ning selle kuu jooksul suri kokku 309 koroonaviirusega nakatunud inimest. Alates 11. märtsist 2021 hakati taas rakendama ulatuslikumaid piiranguid haiguse leviku takistamiseks. Taas kasvas nakatumine 2021. aasta sügisel ning kui detsembris hakkas levima uus omikrontüvi, siis tõusid nakatumisnäitajad selle tulemusel järgmise aasta algul uute rekorditeni. 2022. aasta kahe esimese kuu jooksul tuvastati 256 960 uut nakatunut, mis moodustas ligi 51,5% kõigist selleks hetkeks tuvastatud nakatunutest. Seejärel aga uute nakatunute arv vähenes ja märtsis pöördus langusele ka haiglaravi vajavate koroonapatsientide hulk. Ritchie, Hannah; Mathieu, Edouard; Rodés-Guirao, Lucas; Appel, Cameron; Giattino, Charlie; Ortiz-Ospina, Esteban; Hasell, Joe; Macdonald, Bobbie; Beltekian, Diana; Dattani, Saloni; Roser, Max (2020–2021). "Coronavirus Pandemic (COVID-19)". Our World in Data (inglise). Vaadatud 13. oktoobril 2024. "Worldwide COVID cases surpass 500 mln as Omicron variant BA.2 surges" Reuters, 14. aprill 2022 Maria Pasquini (7.5.2020). "Coronavirus Began Spreading Worldwide Late Last Year, Study Says". people.com (inglise). Vaadatud 8.5.2020. Using genetic analysis taken from more than 7,600 patients around the world, researchers at the University College London Genetics Institute have found evidence that the pandemic began late last year, and quickly spread worldwide. // “Estimates support that the COVID-2 pandemic started sometime around Oct. 6, 2019 to Dec. 11, 2019, which corresponds to the time of the host jump into humans,” the research team wrote in the study, which was published on Tuesday. "Coronavirus: France's first known case 'was in December'" (inglise). BBC News. 5.5.2020. Vaadatud 5.5.2020. ""J'avais des douleurs au thorax": le patient infecté par le coronavirus en décembre témoigne". www.bfmtv.com (prantsuse). BFM TV. 5.5.2020. Vaadatud 5.5.2020. "China pneumonia outbreak: Mystery virus probed in Wuhan". BBC News. Vaadatud 21. märts 2020. "Clinical features of patients infected with 2019 novel coronavirus in Wuhan, China". The Lancet. Vaadatud 26.01.2020. Andrew Joseph (24. jaanuar 2020). "New coronavirus can cause infections with no symptoms, studies show". STAT News. Vaadatud 26.01.2020. "A familial cluster of pneumonia associated with the 2019 novel coronavirus indicating person-to-person transmission: a study of a family cluster" (PDF). The Lancet. 24. jaanuar 2020. Vaadatud 26.01.2020. Lisa Schnirring (25. jaanuar 2020). "Doubts rise about China's ability to contain new coronavirus". CIDRAP. Vaadatud 26.01.2020. "Coronavirus: China enacts tighter restrictions in Hubei" (inglise). BBC. 16.02.2020. Vaadatud 16.02.2020. Kate Lyons (7.4.2020). "Coronavirus latest: at a glance" (inglise). TheGuardian.com. Vaadatud 7.4.2020. Tracking coronavirus: Map, data and timeline BNO News, 17. veebruar 2020 (vaadatud 3. märtsil 2020, 21:31) veebiarhiivis "WHO Director-General's opening remarks at the mission briefing on COVID-19 - 26 February 2020". WHO. Vaadatud 21. märts 2020. Jaapanis karantiinis oleval kruiisilaeval nakatunute arv kasvab ERR, 12.02.2020 (vaadatud 01.03.2020) USA evakueeris oma kodanikud karantiinis ristluslaevalt ERR, 17.02.2020 (vaadatud 01.03.2020) Russell Brandom (28.4.2020). "More than 1 million people in the US have tested positive for COVID-19" (inglise). The Verge. Vaadatud 1.5.2020. Sam Wong , Adam Vaughan , Conrad Quilty-Harper, Layal Liverpool (30.4.2020). "Covid-19 news: Global CO2 emissions could fall 8 per cent in 2020". newscientist.com (inglise). Vaadatud 1.5.2020.{{cite web}}: CS1 hooldus: kasutab parameetrit autorid (link) Nazia Parveen: Coronavirus live news: Germany sees infections rise again after lockdown easing theguardian.com, 10.5.2020 Lisa Shumaker, Cate Cadell: Global coronavirus cases surpass 5 million, infections rising in South America Reuters, 21. mai 2020 Coronavirus latest: Global cases pass 6 million Deutsche Welle, 31.05.2020 COVID-19 live updates: Total number of cases passes 7 million Medical News Today, 11.6.2020 COVID-19 Coronavirus Pandemic Worldometer (vaadatud 14.6.2020, 22:08) COVID-19 Coronavirus Pandemic // Last updated: June 22, 2020, 06:05 GMT Global COVID-19 Infections Reach 10 Million Mark Ameerika Hääl, 28.6.2020 (vaadatud 28.6.2020) Alistair Bell: Global coronavirus cases rise to more than 11 million Reuters, 3.7.2020 (vaadatud 8.7.2020). Tsitaat: "Worldwide, there have been more than 520,000 fatalities linked to the disease so far, roughly the same as the number of influenza deaths reported annually." Worldwide Coronavirus Cases Top 11 Million Ameerika Hääl, 3.7.2020 (vaadatud 8.7.2020). Tsitaat: "In another development, the World Health Organization updated an account of how it learned of the coronavirus outbreak. It said it was alerted by its own office in China, and not by Chinese government officials." US Sets Another Daily Record for COVID-19 Infections VOA, 9.7.2020 Helen Sullivan jt: Coronavirus report: global cases pass 12m as US daily tally breaks world record The Guardian, 9.7.2020 (vaadatud 10.7.2020). Tsitaat: "The US, with a total of 3 million cases and 132,299 deaths, accounts for roughly a quarter of the world’s 12,012,720 cases and 548,914 deaths." What is the total number of confirmed cases? Vaadatud 2020-07-15, 22:29 Total confirmed COVID-19 deaths Vaadatud 2020-07-15, 22:29 Zaheena Rasheed: Global coronavirus cases pass 30 million: Live news | US, India and Brazil remain the worst-hit countries in the world, as global death toll from COVID-19 nears 1 million Al-Jazīrah, 18. september 2020 Coronavirus digest: Europe rolls out new restrictions as global cases top 30 million Al-Jazīrah, 18. september 2020 Coronavirus: Global Covid-19 death toll passes one million BBC News, 29. september 2020 "Coronavirus digest: Global cases pass 150 million" DW, 30. aprill 2021 "Eestis leiti esimene koroonaviirusesse nakatunu". ERR. 27. veebruar 2020, 08:51. Vaadatud 27.02.2020. Kolmapäeva õhtul avastati Eestis esimene koroonaviirusesse nakatunu, kes tuli Eestisse bussiga Riiast, ütles sotsiaalminister Tanel Kiik "Eestis tuvastati teine koroonaviirusega nakatunu". ERR. 3. märts 2020, 20:11. Vaadatud 04.03.2020. Haigestunu saabus 29. veebruari lennuga Bergamost Riiga, lennujaamast Eestisse liikus haigestunu isikliku transpordiga "Kolmandal eestimaalasel tuvastati koroonaviirus". ERR. 5. märts 2020, 11:50. Vaadatud 05.03.2020. Terviseameti labor analüüsis kolmapäeval 43 koroonaviiruse proovi, millest positiivseks osutus 29. veebruaril Itaaliast Bergamost Riiga saabunud keskealise tallinlase antud proov "Valitsus kuulutas välja eriolukorra" ERR, 12.03.2020 (vaadatud 13.03.2020) "Eesti tõusis suhtelise nakatumisnäiduga maailmas esikohale" Delfi, 12. märts 2021. Excess mortality during COVID-19: Deaths from all causes compared to previous years, all ages, Our World in Data